Pas Borak Obama kunjungan ka Banjar, Obama kabingungan handak mancari rumah admin. Daripada pacangan sasat di jalan, Obama batakun lawan urang nang kada singgawian.
“Ne bujur kah jalan manuju rumah admin GP (Gombal Palui)?”
“Ho’oh” ujar urang kada singgawian tadi.
Borak Obama bingung, Obama kada tahu napa maksudnya “Ho’oh”, di Amerika sana kada suah manamui jawaban nitu. Karna masih sasat wan magin bingung, Obama cuba batakun pulang lawan pulisi.
“Ne bujur kah jalan manuju rumah admin GP?”
“Ya” ujar pulisi singkat haja.
Magin kabingungan Obama, nang saikung manjawab “Ho’oh”, saikungnya lagi manjawab “Ya”, nang mana jua jawaban bujurnya.
Rahat istirahat kauyuhan, Obama duduk di warung Acil Irus, kabatulan Palui lagi santai mangopi. Obama cuba batakun lawan Palui.
Obama: Uy, kawal… Ne bujur kah jalan manuju rumah admin GP?
Palui: Benar…
Obama: Anu nah, ulun handak baelang ka rumah admin GP, tapi sasat di jalan. Ulun sudah cuba batakun lawan 2 urang, tapi jawaban buhannya kada ulun mangarti. Tambah katiga jawaban pian.
Palui: Sapa haja nang nyawa takuni lawan napa haja jawaban buhannya?
Obama: Panambaian ulun batakun lawan urang nang kada singgawian, pas ulun takuni inya manjawab “Ho’oh”. Nang kadua, ulun batakun lawan pulisi, ujar pulisi “Ya”. Jawaban pian sorangan “Benar”. Lain-lain jawaban buhannya, nang mana jua nang bujur, magin bingung aku.
Palui: Sabujurnya nyaman haja wal ae, urang nang manjawab “Ho’oh” tu urang nang lulusan SD, urang nang manjawab “Ya” tu urang lulusan SMA, urang nang manjawab “Benar” tu lulusan sarjana.
Obama: Jadi… Pian lulusan sarjana??Palui: Ho’oh…
Loco kada loco, mudahan kawa tahibur.
Lapah jua ih admin mangatik kisahnya, jakanya ada member GP nang spesialis paurutan, jadi nyaman jua. Behahaha.
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn